ไฟแนนซ์ทูเดย์
“เหลือทางถอยไว้ให้กับคนอื่น เท่ากับเหลือทางถอยไว้ให้กับตัวเอง”
4 ม.ค. 2555

“เหลือทางถอยไว้ให้กับคนอื่น เท่ากับเหลือทางถอยไว้ให้กับตัวเอง”
...ก้มหัวน้อมกายยกนิ้วโป้งให้กับ กิตติรัตน์ ณ ระนอง รองนายกรัฐมนตรีและ รมว.พาณิชย์ กันทั้ง ครม. หลังเจ้าตัวทำงานหนักหามรุ่งหามค่ำ แม้จะเป็นโรคภูมิแพ้ก็ยังไม่ท้อถอย จน ยิ่งลักษณ์ ชินวัตร นายกรัฐมนตรี ส่งเสียงการันตีให้ได้ยินกันทั้งห้องช่วงปลายปีว่า “ไม่ว่าจะเป็นอย่างไร โต้งก็ต้องอยู่ต่อไป” นักการเมืองคนไหนที่คาดว่าการปรับ ครม.รอบนี้เก้าอี้ กิตติรัตน์ โดนแซะ เลิกคิดได้ รับประกันเก้าอี้เหนียวแน่น




...ถึงแม้ดอกเบี้ยจะยังไม่ลง แต่ข้อมูลลึกยามเย็นจากการเปิดหน้าต่างห้องทำงานรับลมหนาวของนักกฎหมายใหญ่ริมแม่น้ำเจ้าพระยาบอกชัดว่า การปล่อยกู้อัตราดอกเบี้ยต่ำพิเศษ (ซอฟต์โลน) แก่สถาบันการเงินของธนาคารแห่งประเทศไทย (ธปท.) เพื่อนำไปปล่อยกู้แก่ผู้ประกอบการขนาดกลางและรายย่อย (เอสเอ็มอี) วงเงิน 3 แสนล้านบาทนั้น เกิดขึ้นแน่ยิ่งกว่าแช่แป้ง แม้ว่าผู้บริหาร ธปท.จะอิดออด
ล่าสุดกระทรวงการคลังส่งเรื่องมาหารือกับสำนักงานคณะกรรมการกฤษฎีกา เพื่อให้ออกร่างพระราชกำหนด (พ.ร.ก.) การกู้เงินแล้ว
ร่างพระราชกำหนดชุดนี้ให้ ธปท.สามารถปล่อยสินเชื่อให้กับสถาบันการเงินภาครัฐและสถาบันการเงินพาณิชย์ได้
แต่มีเงื่อนไขว่า ต้องยกร่างพระราชกำหนด จำเป็นหรือเฉพาะเท่านั้น ต้องเน้นเอสเอ็มอีรวมทั้งประชาชนทั่วไป จะไม่ปล่อยสินเชื่อแก่ธุรกิจขนาดใหญ่ วงเงินไม่มากมายแค่ 3 แสนล้านบาท คิดดอกเบี้ย 3% คงที่ตลอดเวลารวม 5 ปี ระยะเวลาดำเนินงานภายใน 2 ปี รอรับกันได้รัฐบาลเอาจริงแน่ๆ